**ОБЩИНА ТУТРАКАН**

**С Ъ О Б Щ Е Н И Е**

На основание чл. 69, ал.1 от Наредба за реда за придобиване, управление и разпореждане с общинско имущество, приета с Решение № 758 по Протокол № 54 от 28 март 2019 г., изм. и доп. С решение № 63 по Протокол № 10 от 22.02.2024 г. на Общински съвет - Тутракан и предвид справка с рег. № ОС - 07-914/15.05.2024 г. , че няма постъпили документи за участие, Община Тутракан съобщава, че публичен търг с явно наддаване за отдаване под наем на недвижим имот – частна общинска собственост, представляващ **самостоятелен обект с идентификатор № 73496.501.2304.7.5**, с площ от 49,28 кв. м, находящ се в гр. Тутракан ул. Гео Милев, кв.88, УПИ-І, в едноетажна сграда №7, разположена в поземлен имот с идентификатор № 73496.501.2304 по КК, одобрена със Заповед №РД-18-6/04.02.2008г. на ИД на АГКК гр. София, /съгласно АОС№590/26.05.2010г./ с предназначение за търговска дейност, за срок **от 5 /пет/ години** **се обявява за непроведен.**

Повторния търг да се проведе на **22.05.2024 г. от 09:30 часа** в заседателната зала на Общински съвет – гр. Тутракан, ул. „Трансмариска“ № 20 при същите условия, обявени в заповедта по чл. 64 от НРПУРОИ.

Начална месечна наемна цена – **240,30 лв. / двеста и четиридесет лева и тридесет стотинки/ без ДДС.**

Стъпката за наддаване е в размер на 10% (десет процента) от обявената първоначална наемна цена или сума в размер на 24,03 лв. / двадесет и четири лева и три стотинки /

Депозит за участие в повторния търг в размер на **50,00 лв./ петдесет лева/**, се внася по банкова сметка на Община Тутракан IBAN BG94СЕСB97903347458500, BIC:CECBBGSF в “ЦКБ-АД”, клон Русе, на касата към Информационния център на Община Тутракан, в срок от **16.08.2023 г. до 15:00 часа на 21.05.2024 г.**

Кандидатите могат да извършват оглед на имота след предварителна заявка в Дирекция „Общинска собственост и стопански дейности”- стая №32 на Община Тутракан.

Заповедта за откриване на търга и тръжната документация са достъпни на официалната интернет страница на Община Тутракан - <http://tutrakan.egov.bg/TUTRAKAN/home.nsf/pages/bg/NT0000A216?OpenDocument>.

В случай, че заинтересованите лица желаят да получат тръжната документация за участие в търга лично, на хартиен носител, същите могат да ги получат от Дирекция „Общинска собственост и стопански дейности” (Стая №32 на Община Тутракан) в срок от **16.05.2024 г. до 15:00 на 21.05.2024 г.,** срещу сумата от 12,00 лева (дванадесет) с ДДС, платими на касата към „Информационен център” при Община Тутракан или по банков път, по сметка на Община Тутракан, изрично посочена в Заповед № РД – 04-402 /22.04.2024 г.

**КРАЕН СРОК ЗА ПОДАВАНЕ НА ТРЪЖНАТА ДОКУМЕНТАЦИЯ ЗА УЧАСТИЕ В ПОВТОРНИЯ ТЪРГ:** **15:00 ч. на 21.05.2024 г.** (в „Информационен център” при Община Тутракан) в запечатан непрозрачен плик. Върху плика се отбелязва името (фирмата) на участника и цялостното наименование на обекта, предмет на търга.

Допълнителна информация можете да получите на <http://tutrakan.egov.bg>, както и на тел: 0866/60628 или на място в Община Тутракан - стая №32.